**„ČISTO IZ LJUBAVI“: ZAVRŠEN CIKLUS EKOLOŠKIH RADIONICA**

**Kompanija Lidl Srbija, u saradnji sa udruženjem „Čepom do osmeha“, sprovela je seriju edukativnih radionica širom Srbije, pod okriljem ovogodišnjeg ciklusa projekta „Čisto iz ljubavi“. Nastojeći da osnaži i podrži lokalne organizacije na putu ka čistijoj planeti, kompanija je, tokom aprila i maja organizovala edukacije u Novom Sadu, Nišu, Zaječaru, Novom Pazaru i Beogradu, u kojima je učestvovalo 133 predstavnika iz 68 različitih organizacija i udruženja građana.**

*„Kroz projekat ,Čisto iz ljubavi’ iz godine u godinu uočili smo sve veće interesovanje građana za ekološke inicijative, te nas je to podstaklo da, pored akcija uklanjanja otpada iz prirode, fokus stavimo i na jačanje kapaciteta lokalnih organizacija. Verujemo da će rezultati ovogodišnjih aktivnosti biti značajan korak ka čistijoj Srbiji“,* **izjavila je Marija Kojčić ispred Corporate Affairs odeljenja kompanije Lidl Srbija.**

Radionice su vodili predavači koji su učesnicima predstavili praktične primere, kao i Lidlovu strategiju društveno odgovornog poslovanja. Poseban akcenat stavljen je na važnost saradnje između civilnog sektora, institucija i privrede, u cilju ostvarivanja zajedničkih ekoloških ciljeva i održivog razvoja.

Radionice, koncipirane kao dinamične, interaktivne sesije, bile su i mesto diskusije, tokom kojih su predstavnici kompanije podsticali razgovor različitim pitanjima – jedno od njih odnosilo se na ulogu civilnog društva u oblasti ekološkog aktivizima, gde je približno 40 odsto ispitanika izrazilo mišljenje da je ekološki aktivizam kroz konkretne inicijative izuzetno važan za unapređenje kvaliteta života. Na drugom mestu, ispitanici smatraju da podstiče volonterizam i aktivizam. Na pitanje kako motivisati i zadržati volontere u civilnom sektoru, najviše ispitanih smatra da je to moguće tako što će im se pružiti osećaj svrhe i priznanja, dok su uključenost i motivacija zajednice ključni kako bi se uspešno sproveo projekat na temu ekološke inicijative.

Osim toga, učesnici su tokom radionica imali priliku da se informišu o tome šta je važno za identifikaciju relevantnog ekoloških izazova u lokalnoj zajednici i kako pristupiti njihovom rešavanju. Ovo je od posebnog značaja s obzirom na to da naredne aktivnosti u okviru projekta ,,Čisto iz ljubavi’’ podrazumevaju akcije uklanjanja otpada iz prirode koje će organizacije i udruženja koja su se priključila projektu sprovoditi na lokalnom nivou, a za koje će finansijsku podršku pružati kompanija Lidl Srbija.

Projekat „Čisto iz ljubavi“ primer je kako zajednički angažman i posvećenost zajednici mogu pokrenuti pozitivne promename u društvu, ali i doprineti zaštiti životne sredine i sačuvati prirodu. Lidl Srbija nastoji da svojim primerom pokaže značaj ekoloških akcija, ali i da motiviše pojedince, udruženja i organizacije da zajedno stvaraju čistiji svet za buduće generacije.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 14.200 prodavnica, kao i više od 220 logističkih centara i skladišta i oko 595.000 zaposlenih. Švarc Grupa je u 2024. fiskalnoj godini ostvario prodaju od 175,4 milijarde evra - njihov jedinstveni ekosistem im omogućava da pokriju ceo ciklus vrednosti: od proizvodnje i maloprodaje do reciklaže i digitalizacije. Svojim svakodnevnim aktivnostima Švarc Grupa preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture, oblikuju svakodnevno poslovanje i čine osnovu za uspeh.

Lidl je u Srbiji svoje prve prodavnice otvorio u oktobru 2018. godine i trenutno ima 78 prodavnica u 45 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ petu godinu zaredom i „Top Employer Europe” osmu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Filipović, RED Communication, Email: [teodora.filipovic@redc.rs](mailto:teodora.filipovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)